Diari Oficial de la Generalitat Valenciana


Sumari del DOGV 12, del 30-11-1979 (1979/801315)

DECRET pel qual hom regula l'exercici de les competències transferides per l'Estat al Consell del País Valencià en matèria d'Interior.
--------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/08/02/(1)/dof/vci/html**

### Dades del document

Número de DOGV
:   12

Data del DOGV
:   30-11-1979

Secció del DOGV
:   DISPOSICIONS GENERALS

Número del document
:   1979/801315


Data del document
:   02-08-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual hom regula l'exercici de les competències transferides per l'Estat al Consell del País Valencià en matèria d'Interior.  
Transferides al Consell del País Valencià per l'Administració de l'Estat les competències en matèria de l'Interior (avui d'Administració Territorial) pel Reial Decret 695/1979, de 13 de febrer, és necessari, d'acord amb la disposició transitòria tercera, atribuir aquestes competències entre els seus corresponents òrgans i organitzar els serveis per a atendre aquestes funcions.  
En la seua virtut, a proposta del Conseller de l'Interior i prèvia deliberació del Consell en la seua reunió celebrada el dia dos d'agost de mil nou-cents setanta-nou, vine a disposar el següent:  
Article primer.- Correspon a la Conselleria de l'Interior la gestió de les competències que es contenen al Reial Decret 695/1979, de 13 de febrer, i que per aquest es transfereixen de l'Estat al Consell del País Valencià en matèria de l'Interior.  
Article segon.- La Conselleria de l'Interior exercitarà en aquestes competències les facultats que li corresponen segons els articles 19 i 20 del Reglament del Règim Interior del Consell.  
Article tercer.- Les funcions administratives en les matèries d'Interior transferides per l'Estat al Consell al Reial Decret 695/1979, de 13 de febrer, seran de l'exclusiva competència de la Conselleria de l'Interior.  
Article quart.- Les funcions resolutives dels expedients que es tramiten pels serveis administratius de la Conselleria de l'Interior seran de la competència del Ple del Consell i del Conseller de l'Interior.  
Article cinqué.- Serà de la competència del Ple del Consell del País Valencià la resolució dels expedients que es determinen als següents números de l'article 1.er del Reial Decret 695/1979, de 13 de febrer:  
1.1. La constitució i dissolució d'entitats locals menors.  
2.1. La constitució de mancomunitats municipals voluntàries i agrupacions forçoses de municipis.  
2.2. L'agrupació forçosa de municipis amb població inferior a cinc mil habitants, per a la prestació dels serveis públics considerats essencials per la Llei en els supòsits que aquells no tinguen recursos econòmics suficients.  
2.3. L'alteració dels noms i capitalitat dels municipis.  
4.2. La resolució dels recursos contra les decisions de suspensió d'acords de les Corporacions locals adoptades, pel Consell mateix quan aquestes es funden en els supòsits prevists en número u, apartat u i dos, de l'article tres-cents seixanta-dos de la Llei de Règim Local.  
4.4. La resolució dels recursos sobre apreciació de les incapacitats i incompatibilitats de membres de les Corporacions locals en els casos prevists per l'article tres-cents vuitanta-dos de la Llei de Règim Local.  
8.1. L'autorització de transaccions sobre béns i drets del patrimoni local.  
8.2. L'aprovació d'acords sotmesos a judici d'àrbitres sobre contesa que se susciten sobre béns i drets del patrimoni local.  
9.2. La declaració d'interés públic o social dels serveis a instal·lar als edificis o terrenys a alienar directament per l'Institut Nacional de l'Estatge a favor d'entitats locals.  
10.1. L'aprovació dels Estatuts dels Consorcis constituïts per les Corporacions locals en entitats públiques, llevat de quan u dels ens consorciats siga l'Estat, un organisme autònom o Corporacions locals situades fora del País Valencià.  
Article sisé.- Serà de la competència del Conseller de l'Interior la resolució dels expedients que es determinen als números:  
1.2. Les particions de termes municipals.  
1.3. La distribució del terme municipal en districtes i la reforma, augment o disminució dels existents.  
1.4. La iniciació d'ofici dels expedients d'alteració de termes municipals i de dissolució d'entitats locals menors.  
3.1. El nomenament de Comissions gestores que regesquen nous municipis resultants de la fusió d'altres.  
4.1. La suspensió d'acords de les Corporacions locals, en els supòsits del número u, apartats u, dos i quatre, de l'article tres-cents seixanta-dos de la Llei del Règim Local.  
4.3. La suspensió de membres electius de les Corporacions locals en els supòsits de mala conducta o negligència greu prevists a l'article quatre-cents vint-i-un de la Llei de Règim Local. Això no obstant, el Governador Civil podrà acordar la suspensió pels mateixos motius, sempre que el Consell no ho fes en el termini de tres dies quan el Governador civil pose en el seu coneixement tal circumstància.  
4.4. L'apreciació de les incapacitats, excuses i incompatibilitats de membres de les Corporacions locals en els casos prevists per l'article tres-cents vuitanta-dos de la Llei de Règim Local, així com la resolució dels recursos contra aquests actes.  
4.5. El coneixement i, quan s'escaiga, la suspensió de les Ordenances i Reglaments municipals, en els casos prevists pels articles cent nou i cent deu de la Llei de Règim Local.  
5.1. La dissolució de les juntes veïnals quan la seua gestió resulte greument danyosa.  
5.2. La declaració en règim de tutela a les entitats locals menors previ informe favorable del Ministeri de l'Interior.  
5.3. La suspensió d'entitats menors quan, dissolta la Junta Veïnal, la nova Junta constituïda en re de tutela no assolesca la rehabilitació de la seua hisenda en el termini d'un exercici econòmic.  
6.1. L'autorització de reglaments especials de les Corporacions locals per a la concessió d honors i distincions.  
6.2. L'autorització per a les modificacions de noms de carrers, places, pares i conjunts urbans.  
6.3. La conformitat als acords de les Corporacions locals sobre concessió d'honors i distincions.  
7. 1. L'autorització dels expedients d'alienació, permuta o gravamen de béns immobles de propis de les Corporacions locals, quan el seu valor excedesca del vint-i-cinc per cent del pressupost anual de la Corporació.  
7.2. La conformitat en els expedients d'alienació, permuta o gravamen de béns immobles de propis de les Corporacions locals, quan el seu valor no excedesea del vint-i-cinc per cent del pressupost anual de la Corporació.  
7.3. L'autorització per a atorgar cessions gratuïtes de béns immobles de propis de les Corporacions locals a entitats o institucions públiques.  
7.4. L'autorització per a la venda directa o permuta a favor de propietaris confrontats de parcel·les no utilitzables i sobrants de vies públiques, quan el valor dels béns excedesca del vint-i-cinc per cent del pressupost anual de la Corporació.  
7.5. La conformitat per a la venda directa o permuta a favor de propietaris confrontats de parcel·les no utilitzables i sobrants de via pública, quan el valor dels béns no excedesca del vint-i-cinc per cent del pressupost anual de la Corporació.  
7.6. L'informe en projectes tramitats pel Ministeri d'Obres Públiques i Urbanisme sobre cessió de carreteres i camins veïnals de l'Estat a les Corporacions locals, i viceversa.  
8.3. L'aprovació de les ordenances especials de gaudiment i aprofitament de monts comunals.  
8.4. L'aprovació d'expedients de desafectació de béns comunals de les Corporacions locals.  
8.5. L'aprovació dels expedients d'inclusió de béns comunals en concentració parcel·laria.  
8.6. L'autorització per a l'aportació voluntària al Fons de Millora de Monts de les Entitats Locals.  
8.7. L'autorització o conformitat per a establir convenis entre les Corporacions locals i entitats privades i particulars per a la repoblació forestal de tota classe de monts de les dites Corporacions, excepció feta, en tot cas, dels monts catalogats.  
8.8. La conformitat o simple coneixement sobre els acords de les Corporacions locals referits a l'exercici del dret de tempteig a les subhastes d'aprofitament de monts de la propietat d'aquestes.  
9.1. L'autorització de expedients per a l'adquisició dg valors mobiliaris per les Corporacions locals.  
10.2. L'aprovació dels expedients de municipalització de qualsevol servei sense monopoli.  
10.3. L'aprovació dels expedients de transformació i extinció de serveis municipalitzats o provincialitzats que no siguen en règim de monopoli, llevat de quan hi supose la transformació a regim de monopoli.  
10.4. La creació d'òrgan especial d'administració per a la prestació de serveis en forma de gestió directa.  
10.5. L'autorització de pròrroga del període de duració dels concerts, com a forma de gestió indirecta dels serveis.  
10.6. L'autorització per a concertar més d'un dels serveis prevists a l'article dos-cents quaranta-cinc de la Llei de Règim Local.  
Tots ells de l'article primer del Reial Decret 695/1979, de 13 de febrer.  
Article seté.- En la tramitació dels expedients corresponents, es compliran els requisits que establesca l'article 2.on del Reial Decret 695/1979, de 13 de febrer, i s'aplicarà, quan s'escaiga, el que determinen els articles 42, numero 1 i 2 de l'article 43 i numero 1 de l'article 44 del Reial Decret 299/1979, de 26 de gener.  
Article vuité.- El Ple del Consell podrà delegar en el Conseller de l'Interior la resolució dels assumptes de la seua competència que estime pertinents.  
Igualment, el Conseller de l'Interior podrà delegar la resolució dels assumptes de la seua competència que estime pertinents en el Director General corresponent de la Conselleria.  
Disposició final primera.- La Conselleria de l'Interior assumirà les funcions contingudes en aquest Decret a partir de l'endemà de la seua aprovació pel Ple del Consell.  
Disposició final segona.- Hom autoritza el Conseller de l'Interior perquè, puga dictar les resolucions complementàries i necessàries per al desenvolupament i execució del present Decret.  
Donat a València, a 2 d'agost de 1979.  
El Conseller de l'Interior  
El President del Consell   
JOSEP LLUIS ALBIÑANA OLMOS


Còpia Permalink ELI